સામગ્રી: આ પહેલી વખત નથી કે જ્યારે મુંબઈ ઇન્ડિયન્સ સિઝનની તેમની પહેલી મૅચ હારી ગઈ હોય.

શનિવારની હારને પણ સામેલ કરીએ તો મુંબઈની ટીમ આઈપીએલના ઇતિહાસમાં આઠ વખત સિઝનની પહેલી મૅચ હારી ચૂકી છે.

અંબાતી રાયડુ અને દક્ષિણ આફ્રિકાના બૅટ્સમૅન ફાફ ડુ પ્લેસિસની શાનદાર બેટિંગથી ચેન્નાઈ સુપર કિંગ્સે શનિવારે પ્રથમ જ મૅચમાં મુંબઈ ઇન્ડિયન્સ ટીમને પાંચ વિકેટથી હરાવી હતી.

ઇન્ડિયન પ્રીમિયર લીગમાં ચાર-ચાર વખત ચૅમ્પિયન બનેલી મુંબઈ ઇન્ડિયન્સ ટીમની સૌથી મોટી નબળાઈ દબાણને વશ થઈ જવાની છે.

ચેન્નાઈ સુપર કિંગ્સે દબાણમાં પણ સફળતા હાંસલ કરવાની પોતાની કાબેલિયત ફરી એક વાર દાખવી દીધી હતી.

મુંબઈ ઇન્ડિયન્સે પ્રથમ બેટિંગ કરતાં 20 ઓવરમાં નવ વિકેટે 162 રનનો સ્કોર નોંધાવ્યો હતો જેના જવાબમાં ચેન્નાઈએ 19.2 ઓવરમાં પાંચ વિકેટ ગુમાવીને ટાર્ગેટ વટાવી દીધો હતો.

રાયડુએ 71 તથા ફાફ ડુ પ્લેસિસે 55 રન ફટકાર્યા હતા.

ચેન્નાઈની કંગાળ શરૂઆત

ટ્રેન્ટ બૉલ્ટે પહેલી જ ઓવરના છેલ્લા બૉલે શેન વૉટ્સનને લેગબિફોર કરી દીધો હતો.

મૅચ જીતવા માટે 163 રનના ટાર્ગેટ સામે રમી રહેલી ચેન્નાઈ સુપર કિંગ્સનો પ્રારંભ અત્યંત કંગાળ રહ્યો હતો.

પહેલી જ ઓવરમાં ટ્રેન્ટ બૉલ્ટે છેલ્લા બૉલે શેન વૉટ્સનને લેગબિફોર કરી દીધો અને ચેન્નાઈના કૅમ્પમાં હજી કોઈ વિચારણા થાય તે પહેલાં જેમ્સ પેટિન્સન ત્રાટક્યો હતો.

તેણે બીજી ઓવરના છેલ્લા બોલે મુરલી વિજયને આઉટ કરી દીધો હતો. આમ બે બૅટ્સમૅન લેગબિફોર થતાં ચેન્નાઈ મુસિબતમાં મુકાઈ ગયું હતું.

'આઈપીએલમાં ગમે તે ક્ષણે ગમે તે થઈ શકે' આ ઉક્તિને રાયડુ અને ડુ પ્લેસીસે સાચી ઠેરવી હતી.  અંબાતી રાયડુ તો મેચનો હીરો બની ગયો હતો.

ગયા વર્ષે જ વર્લ્ડ કપની ટીમમાં સામેલ નહીં કરાતાં અકળાઈને નિવૃત્તિ જાહેર કરી દેનારા રાયડુએ આજે જે સ્ટાઇલથી બેટિંગ કરી હતી તે લાજવાબ હતી.

રાયડુએ માત્ર 33 બોલમાં જ તેની અડધી સદી પૂરી કરી, જેમાં બે સિક્સર અને છ બાઉન્ડરીનો સમાવેશ થતો હતો. આઈપીએલમાં પોતાની 148મી મૅચ રમતાં રાયડુએ 19મી અડધી સદી ફટકારી હતી.

આ દરમિયાન ચેન્નાઈએ તેના 100 રન 13.1 ઓવરમાં પૂરા કર્યા હતા. મુંબઈ આ માટે 12 ઓવર રમ્યું હતું.

રાયડુ આઉટ થઈ ગયા બાદ રવીન્દ્ર જાડેજા દસ રન કરી શક્યો હતો. જોકે ટીમને ટાર્ગેટની નજીક પહોંચાડવામાં સેમ કરને છ બોલમાં બે સિક્સર સાથે ઝંઝાવાતી 18 રન ફટકાર્યા હતા.

મુંબઈ માટે સૌથી નિરાશાનજક બાબત જસપ્રીત બુમરાહની નિષ્ફળતા હતી. આ સ્ટ્રાઇક બૉલરે ચાર ઓવરમાં 43 રન આપી દીધા...\nઅગાઉની સામગ્રીનો સારાંશ નીચે મુજબ કરી શકાય છે:
આઈપીએલની શનિવારથી શરૂ થયેલી 13મી સિઝનની પહેલી મૅચમાં મુંબઈ ઇન્ડિયન્સની ચેન્નાઈ સુપર કિંગ્સ સામે હાર થઈ છે.